– Պետք է ուշադիր ու հետևողական լինել նման դեպքում, բայց չի ստացվում: Ծրագրի քննարկում չի եղել ոլորտի կառույցների և կազմակերպությունների հետ, բացի այդ, ցանկացած առաջարկ պետությունը մերժում է, պատճառաբանելով, թե ինքը հաշմանդամային սպորտի պատասխանատուն չէ, ու նաև՝ համապատասխան միջոցներ չկան: Մենք ծրագիրը պատրաստ վիճակում ենք տեսել: Պետությունը ֆինանսավորում է մի քանի ՀԿ-ների (Խուլերի միջազգային սպորտային կոմիտեին, Հատուկ օլիմպիադաներ մտավոր խնդիրներ ունեցող մարդկանց համար սպորտային կազմակերպությանը, պարալիմպիկ կոմիտեին, կույրերի միավորմանը), և երբ սկսում ես խոսել, քննադատել, ներկայացնում են այդ չորս կազմակերպություններին, ու սկսվում է նրանց պայքարն ընդդեմ ֆինանսավորում չստացող ՀԿ-ների: